open-index/open-wikipedia-markdown huggingface dataset:
ইয়াসুকো আওইকে

**ইয়াসুকো আওইকে** (জাপানি- 青池 保子, আওইকে ইয়াসুকো) একজন জাপানি মহিলা মাঙ্গা শিল্পী, যিনি ২৪ জুলাই ১৯৪৮ সালে জাপানের ইয়ামাগুচি অঞ্চলের শিমোনোসেকিতে জন্মগ্রহণ করেন। তিনি মূলত *শোজো মাঙ্গা* রচনার জন্য বিখ্যাত। **শোজো মাঙ্গা** প্রধানত প্রেম, রোমাঞ্চ এবং হালকা কৌতুকের বিষয়ের উপর গুরুত্ব দিয়ে রচনা করা হয়। আওইকে জাপানের প্রখ্যাত মাঙ্গা রচনাকারদের সংগঠন *ইয়ারস টুয়েন্টি ফোর*  -এর অন্যতম সদস্য।

আওইকে এক বৃহৎ পরিবারের সন্তান ছিলেন। তার পাঁচ বোন এবং এক ভাই আছে। তিনি তার মা-বাবার সবচেয়এ কনিষ্ঠ সন্তান। তার পরিবার একটি নির্মাণ সংস্থা চালনা করতেন। পারবারিক ব্যাবসা ছাড়াও আইওকের পিতা ছিলেন একজন অপেশাদার শিল্পী। শিশুকাল থেকেই আওইকের উপর তার বাবার বিরাট প্রভাব ছিল।

১৯৬৩ সালে আওইকের যখন মাত্র পনেরো বছর বয়স, তখন *রিবন* নামক সচিত্র পত্রিকার শীতকালীন বিশেষ সংস্করণে *সায়োনারা ন্যানেটের* নামক তার স্বরচিত একটি ছোট গল্প প্রকাশ পায় যার মাধ্যমে তিনি পেশাদার জগতে আত্মপ্রকাশ করেন।  ১৯৭০-এর দশকের মাঝামাঝি সময়ে তার ছোট ছোট রচনাগুলি একত্রে *শোজো ফ্রেন্ড* নামক এক পূর্ণাঙ্গ গ্রন্থ হিসাবে প্রকাশিত হয়েছিল। তিনি মূলত *আকিতা শোতেন* নামক জাপানি প্রকাশনা সংস্থার অধীনে ধারাবাহিকভাবে লেখার কাজ শুরু করেন। ১৯৭৫ সালের জানুয়ারিতে *প্রিন্সেস* পত্রিকায় আওইকের রচনা *মিরিয়াম ব্লু'স লেক* প্রকাশিত হয়।  ১৯৭০-এর দশকের শেষের দিকে *শুয়েইশা* নামক  কিশোরবয়স্কদের পত্রিকায় আওইকের রচনা প্রকাশিত। ১৯৮০-এর দশকে হাকুসেনশা নামক জাপানি প্রকাশনা সংস্থার অধীনস্থ *লালা* ম্যাগাজিনেও তার কাজ প্রকাশিত হয়েছিল। 

আওইকে তার রচনা *ফ্রম ইরোইকা উইথ লাভ* -এর জন্য সর্বাধিক পরিচিত, যা ১৯৭৬ সাল থেকে *আকিতা শোতেন* প্রকাশনা সংস্থার পক্ষ থেকে ধারাবাহিকভাবে বিভিন্ন খন্ডে প্রকাশিত হয়েছে। ২০০৪-২০১০ সালে *সিএমএক্স* প্রকাশনা সংস্থা থেকে এই মাঙ্গার পনেরটি খণ্ড ইংরেজী ভাষায় প্রকাশ করা হয়েছিল।  ১৯৯১ সালে আওইকে তার রচনা *আলকাজার* -এর জন্য *জাপান কার্টুনিস্ট অ্যাসোসিয়েশন অ্যাওয়ার্ড* -এর পক্ষ থেকে *এক্সিলেন্স অ্যাওয়ার্ড* -এ ভূষিত হন।

## নির্বাচিত কাজ
ইয়াসুকো আওইকে তার রচিত বিভিন্ন স্বতন্ত্র মাঙ্গা এবং ছোটগল্পের জন্য পরিচিত।  তার কিছু উল্লেখযোগ্য রচনার শিরোনাম নিচে দেওয়া হল;

* *গ্রিনহিল স্টোরি* 
* *মিরিয়াম ব্লু'স লেক*
* *ফ্রম ইরোনিকা উইথ লাভ* (জাপানি- エロイカより愛をこめて)
* *সন্স অফ ইভ* (জাপানি- イブの息子たち)
* *সেভেন সিস, সেভেন স্কাইস* (জাপানি- 七つの海七つの空)
* *এল হ্যাল্কন* (জাপানি- エル・アルコン - 鷹 )
* *আইভি নেভি* 
* *ট্যাফাল্গার*
* *জেড*
**দের ফ্রেইজস্যুট*(জাপানি- 魔弾の射手) 
* *আলকাজার* (জাপানি- アルカサル-王城) 
* *দ্যা টেল অফ আ প্রিস্ট অ্যান্ড আ ডক্টর*
* *দ্যা ডে অফ সালাদিন* (জাপানি- サラディンの日) 
* *রিচার্ড, দ্যা লায়ন হার্ট*
* ব্রাদার ফ্যাল্কো (জাপানি- 修道士ファルコ)

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৪৮-এ জন্ম
বিষয়শ্রেণী:জাপানি ভাষার লেখা থাকা নিবন্ধ
বিষয়শ্রেণী:২০শ শতাব্দীর জাপানি লেখক
বিষয়শ্রেণী:২০শ শতাব্দীর জাপানি লেখিকা
মোহাম্মদ বিন ইসমাইল আল আমরানি

**মোহাম্মদ বিন ইসমাইল আল আমরানি** ( )  (২২ ডিসেম্বর ১৯২১  - ১২ জুলাই ২০২১) একজন বিচারক এবং সমসাময়িক ইয়েমেনি পণ্ডিত ছিলেন। তিনি বিচারক আল আলমরানি নামে পরিচিত ছিলেন। তার পরিবারের উৎপত্তি ইয়েমেনের 'আমরান' শহর থেকে। তার দাদা আমরান শহরে বিচারক ছিলেন। তিনি সানায় চলে যান এবং সেখানে বসতি স্থাপন করেন (হিজরি ১১৩৯-১১৬১, মোহাম্মদের হিজরতের দ্বাদশ শতাব্দী)। তিনি তার পরিবারের প্রথম ব্যক্তি হিসেবে সঠিকভাবে শিক্ষিত হন। ফলে তার বংশধররা তখন থেকে আমরানি উপাধি ধরে রাখেন, কিন্তু তারা কখনো আমরান শহরে বাস করেননি।  তিনি মোহাম্মদ আল-আরেফের শিক্ষক ছিলেন।

## জীবনী
বিচারক মুহাম্মদ আলি আমরানির দাদা ছিলেন শায়খুল ইসলাম বিচারক মুহাম্মদ ইবন আলি শওকানির শিক্ষার্থী ও অনুসারী। শওকানি আল আমরানি সম্পর্কে বলেছিলেন, তিনি পূর্ণিমার মতো (আরবে পূর্ণিমা মানে উজ্জ্বল)। বিচারক আল আমরানি সব ধরনের বিচারবুদ্ধিসম্পন্ন শিক্ষায় পারদর্শী ছিলেন। তিনি আরব অঞ্চলের বিখ্যাতদের মধ্যে একজন হয়ে ওঠেন। 

তিনি ইয়েমেন প্রজাতন্ত্রের মুফতি ছিলেন। তার পরামর্শ আরব অঞ্চলে বিস্তৃত হয়। প্রায় তিন দশক ধরে সংবাদপত্র, রেডিও এবং টিভিতে তার ফতোয়া জারি করা হচ্ছে।  তার সবচেয়ে পরিচিত ফতোয়া ছিল হুথিদের বিরুদ্ধে জিহাদের অগ্রহণযোগ্য বলা। যদিও তার এবং হুথিদের মধ্যে মতবিরোধ ছিল। ইয়েমেন এবং আরব বিশ্বের অনেক পণ্ডিত তার সাথে দেখা করেছিলেন।  তিনি মধ্যপন্থী ইসলামী পণ্ডিত হিসেবে পরিচিত ছিলেন।  জায়দি সম্প্রদায় ও শাফেয়ি সুন্নিদের কিছু কট্টরপন্থীরাও তাকে সম্মান করতেন এবং তার অনুসরণ করতেন। তার বিখ্যাত ফতোয়া: "শিয়াদের ইসলাম থেকে বিচ্যুত মনে করো না"। তিনি তার দৃষ্টিভঙ্গিতে মধ্যপন্থী বিচারক হিসেবে পরিচিত ছিলেন। 

তার বিচারিক ও গবেষণার পদ্ধতি ১৮শ শতকের বিখ্যাত বিচারক ও পণ্ডিত মুহাম্মদ আলী শাওকানির মতোই ছিল। তিনি শাওকানির ছাত্র ও অনুসারী ছিলেন। মুহাম্মদ আলী শাওকানি ইমামের শাসনামলের একজন বিখ্যাত বিচারক ছিলেন। তিনি রাজনীতিতে সক্রিয় ছিলেন এবং ইমামের শাসনব্যবস্থার সমালোচনা করতেন। এজন্য তাকে শত্রু হিসেবে চিহ্নিত করা হয়। তিনি জাবিদে (ইয়েমেনের প্রথম বিশ্ববিদ্যালয়) বক্তৃতার সময়ে বিশ্বাসঘাতকতার শিকার হয়ে নিহত হন। দুর্ভাগ্যবশত, মধ্যপন্থীরা কখনো কখনো তাদের বুদ্ধিবৃত্তিক স্বাধীনতার জন্য নিহত হয়। 

## বৈবাহিক অবস্থা
তিনি বিবাহিত ছিলেন এবং তাঁর পাঁচ ছেলে ও চার মেয়ে ছিল। পরিবারের সকল সদস্য উচ্চ শিক্ষিত। তাদের বিষয় ছিল সাহিত্য, রাজনীতি এবং মতাদর্শের ক্ষেত্রে ভিন্ন। কিন্তু কেউই পূর্বপুরুষদের মতো বিচার বিভাগে যাননি। আল আমরানি একজন উদার মনের মানুষ ছিলেন। তিনি ছেলে ও মেয়েদের সমান শিক্ষার সুযোগ দিতে সমর্থন করতেন।

## তথ্যসূত্র

বিষয়শ্রেণী:২০২১-এ মৃত্যু
বিষয়শ্রেণী:১৯২১-এ জন্ম
বিষয়শ্রেণী:উদ্ধৃতি শৈলীতে আরবি ভাষার উৎস (ar)
বিষয়শ্রেণী:ইয়েমেনি ব্যক্তি
বিষয়শ্রেণী:ইয়েমেনের মুফতি
ইব্রাহিম ফেজিচ

**ইব্রাহিম এফেন্দি** **ফেজিচ** (১৮৭৯ - ১৫ ডিসেম্বর ১৯৬২) একজন বসনিয়ান মুসলিম ধর্মতত্ত্ববিদ ছিলেন।  তিনি ১৯৪৭ থেকে ১৯৫৭ সাল পর্যন্ত যুগোস্লাভিয়ার প্রধান মুফতি হিসেবে দায়িত্ব পালন করেছিলেন। তিনি পূর্বে ১৯২৯ থেকে ১৯৩৪ সাল পর্যন্ত মোস্তারের ৬ষ্ঠ মেয়র হিসেবে দায়িত্ব পালন করেছিলেন। মুসলিম নারীদের বাধ্যতামূলক পর্দার বিরুদ্ধে প্রচারণার সমর্থনের জন্য ফেজিচ বেশি পরিচিতি পায়।

## প্রাথমিক জীবন এবং কর্মজীবন
ইব্রাহিম ফেজিচ ১৮৭৯ সালে হার্জেগোভিনিয়ার শহর মোস্তারের একটি বিশিষ্ট বসনিয়ান পরিবারে জন্মগ্রহণ করেন। এটি তখন বসনিয়া ও হার্জেগোভিনার অস্ট্রো-হাঙ্গেরিয়ান কনডোমিনিয়ামের অংশ ছিল। সেখানে তিনি প্রাথমিক বিদ্যালয় ও মাদ্রাসায় পড়াশোনা করেন এবং *[[ইজাযাহ (সনদ)|ইজাজাহ]]* লাভ করেন। তিনি তুর্কি, আরবি এবং ফার্সি ভাষায় সাবলীল ছিলেন এবং জার্মান ভাষায় তার দক্ষতা ছিল। 

ফেজিচ তার নিজ শহরে ধর্মতত্ত্ব শিক্ষক এবং প্রচারক হিসেবে কাজ করতেন। ১৯২০ সালে, তিনি সারায়েভোর মজলিসের উলেমা হিসেবে যোগদান করেন। ১৯২৯ সালে, তিনি মোস্তারের মেয়র নির্বাচিত হন, যা তৎকালীন যুগোস্লাভিয়ার রাজ্যের অংশ ছিল। দ্বিতীয় বিশ্বযুদ্ধের সময়, যুগোস্লাভিয়ায় নাৎসিদের দখলের পর ফেজিচ যুগোস্লাভ পার্টিসানদের সাথে দাঁড়িয়েছিলেন। প্রতিরোধ আন্দোলনে সক্রিয় অংশ নিয়ে তিনি  হলোকাস্ট এবং সার্ব ও রোমানি জনগণের উপর নির্যাতনের নিন্দা করেছিলেন।

## ধর্মীয় নেতৃত্ব
দ্বিতীয় বিশ্বযুদ্ধের শেষে পার্টিসানরা যুগোস্লাভিয়ায় জয়ী হয়। যুগোস্লাভিয়ার কমিউনিস্ট পার্টি ক্ষমতায় আসে। ১৯৪৭ সালে তারা ইসলামি সম্প্রদায়ের সঙ্গে একটি চুক্তি করে। এতে সংস্কারপন্থী নেতাদের নির্বাচনের শর্ত ছিল। আগস্ট মাসে, ইসলামী সম্প্রদায়ের একটি নতুন সংবিধান জারি করা হয়।  ফেজিচ ২৬শে আগস্ট ১৯৪৭ তারিখে " দ্বিতীয় যুগোস্লাভিয়ার " প্রথম গ্র্যান্ড মুফতি ( *রেইস-ল-উলেমা* ) নির্বাচিত হন। ১২ সেপ্টেম্বর অভিষেক অনুষ্ঠানটি সারায়েভোতে সম্রাটের মসজিদের পরিবর্তে গাজী হুসরেভ-বেগ মসজিদে  অনুষ্ঠিত হয়। 

ফেজিচের অভিষেকের বছরে, নারী মুক্তি ত্বরান্বিত করার লক্ষ্যে, বসনিয়া ও হার্জেগোভিনার নারী-বিরোধী ফ্যাসিস্ট ফ্রন্ট হিজাব এবং নিকাব ( *জার*, মুখের পর্দা) পরার বিরুদ্ধে একটি প্রচারণা শুরু করে। তার উদ্বোধনী ভাষণে, ফেজিচ এই প্রচারণার প্রতি তার সমর্থন ব্যক্ত করে বলেন: "আমাদের জনগণের স্বাধীনতা যুদ্ধের একটি মূল্যবান উত্তরাধিকার হল নারীর সমতার ঘোষণা। কিন্তু দুর্ভাগ্যবশত নারীরা সেই সমতার পূর্ণ প্রকাশ অর্জন করতে পারে না। কারণ তাদের পর্দা এবং গাউন পরতে বাধা দেওয়া হয়।" ১ নভেম্বর, ইসলামী সম্প্রদায় ঘোষণা করে যে "ধর্মীয় আইন অনুসারে নারীদের পর্দা করা বাধ্যতামূলক নয়। ধর্মের ক্ষেত্রে, মুসলিম মহিলারা পর্দা না করে চলাফেরা করতে এবং তাদের বিষয়গুলি পরিচালনা করতে স্বাধীন।

১৯৫০ সালে, ফেজিচ একটি লেখা প্রকাশ করেন যেখানে তিনি আরও ব্যাখ্যা করেন যে ধর্ম দ্বারা মুখ ঢেকে রাখা বাধ্যতামূলক নয়।

## মৃত্যু
১৯৫৭ সালের নভেম্বরে, ফেজিচ তাকে যুগোস্লাভিয়ার গ্র্যান্ড মুফতির পদ থেকে অব্যাহতি দেওয়ার অনুরোধ করেন। ১৯৫৭ সালের ৮ ডিসেম্বরে তিনি আনুষ্ঠানিকভাবে পদ ছাড়েন। তিনি ১৯৬২ সালের ১৫ ডিসেম্বর মারা যান এবং দুই দিন পর সারায়েভোতে তাকে সমাহিত করা হয়।

## তথ্যসূত্র

বিষয়শ্রেণী:২০শ শতাব্দীর ইমাম
বিষয়শ্রেণী:১৯৬২-এ মৃত্যু
বিষয়শ্রেণী:১৮৭৯-এ জন্ম
তুঙ্গভদ্রা পুষ্করালু

**তুঙ্গভদ্রা পুষ্করালু** অথবা **তুঙ্গভদ্রা পুষ্করম** হল একটি নদী উতসব যা  প্রতি ১২ বছর অন্তর তুঙ্গভদ্রা নদী তীরে পালিত হয়।

## রাশিচক্র নদী
হিন্দুধর্ম শাস্ত্র ও ধর্মীয় গ্রন্থ অনুসারে মানবজীবন নিয়ন্ত্রণকারী বারোটি রাশিচক্রের কথা জানা যায়। এই বারো রাশিচক্রের সাথে বারোটি নদী নিবিড়ভাবে সম্পর্কিত। মেষ রাশির সাথে গঙ্গা নদী, বৃষ  রাশির সাথে নর্মদা নদী, মিথুন রাশির সাথে সরস্বতী নদী, কর্কট রাশির সাথে যমুনা নদী, সিংহ রাশির সাথে গোদাবরী, কন্যা রাশির সাথে কৃষ্ণা, তুলা রাশির সাথে কাবেরী, বৃশ্চিক রাশির সাথে থামিরবারুণী, ধনু রাশির সাথে ব্রহ্মপুত্র, মকর রাশির সাথে তুঙ্গভদ্রা, কুম্ভ রাশির সাথে সিন্ধু এবং মীন রাশির সাথে প্রণিতা নদী সম্পর্কিত। মকর রাশির সাথে সম্পর্কিত তুঙ্গভদ্রা নদী পশ্চিমঘাট পর্বতমালায় গঙ্গামূলে উৎপন্ন হয় এবং কর্ণাটক রাজ্য থেকে অন্ধ্রপ্রদেশ রাজ্যের সীমাধিকৃত অঞ্চলে প্রবাহিত হয়। 

## উতসবের স্থায়িত্বকাল
মকর রাশিতে বৃহস্পতির গোচরের সময় এই উৎসব পালিত হয় এবং মোট বারো দিনব্যাপী এই উতসব পালিত হয়।  তুঙ্গভদ্রা পুষ্করালু উৎসবটি শেষবার ২০২০ সালের ২০ নভেম্বর থেকে ১ ডিসেম্বর পর্যন্ত পদিথুরাইয়ের অনিকুন্তী চিন্তামণি মন্দিরে অনুষ্ঠিত হওয়ার কথা ছিল। কিন্তু কোভিড উনিশের কারনে দেশের বিরাজমান পরিস্থিতি বিবেচনা করে সংক্রামক রোগের বিস্তার রোধের জন্য কেন্দ্রীয় সরকার এবং কর্ণাটক সরকারের নির্ধারিত নিয়ম অনুসারে অনুষ্ঠানটি সহজ-সরলভাবে অনুষ্ঠিত হয়। 

## অন্যান্য পুষ্কর
এই পুষ্করম অনুষ্ঠানের মতো ভারতের অন্যান্য অংশে উদযাপিত অন্যান্য পুষ্করম উতসবগুলির মধ্যে রয়েছে গঙ্গা পুষ্করম, নর্মদা পুষ্করম, সরস্বতী পুষ্করম, যমুনা পুষ্করম, গোদাবরী পুষ্করম, কৃষ্ণ পুষ্করম, কাবেরী পুষ্করম, ভীম ও ধমিরবরণী পুষ্করম, ব্রহ্মপুত্র পুষ্করম, সিন্ধু পুষ্করম এবং প্রাণহিতা পুষ্করম ।

## তথ্যসূত্র

বিষয়শ্রেণী:ভারতের উৎসব
বিষয়শ্রেণী:জল ও হিন্দুধর্ম
বিষয়শ্রেণী:হিন্দু উৎসব
বিষয়শ্রেণী:ভারতের ধর্মীয় পর্যটন
বিষয়শ্রেণী:যোগুলাম্বা গাদোয়াল জেলা
বিষয়শ্রেণী:হিন্দু তীর্থ
বিষয়শ্রেণী:অন্ধ্রপ্রদেশের উৎসব
বিষয়শ্রেণী:কর্ণাটকের উৎসব
বিষয়শ্রেণী:নভেম্বর উদ্‌যাপন
বিষয়শ্রেণী:ডিসেম্বর উদ্‌যাপন
বিষয়শ্রেণী:২০০৯-এ ভারত
বিষয়শ্রেণী:২০২০-এ ভারত
বিষয়শ্রেণী:১৯৯৬-এ ভারত
জগরনট

**জগরনট**  ( বর্তমান ইংরেজি ব্যবহারে এমন একটি প্রকৃত বা রূপক শক্তিকে বোঝায় যা নির্মম, বিধ্বংসী এবং অপ্রতিরোধ্য। এই ইংরেজি শব্দের ব্যবহার উনিশ শতকের মাঝামাঝি সময়ে শুরু হয়। জগরনট শব্দটি আসলে জগন্নাথ-এর একটি প্রাচীন ইংরেজি রূপান্তর, যিনি পূর্ব ও উত্তর-পূর্ব ভারতের হিন্দু ধর্মীয় ঐতিহ্যে এক গুরুত্বপূর্ণ দেবতা। এই অর্থের উৎপত্তি হিন্দু মন্দিরের রথ থেকে, যা সাধারণত বিশাল আকৃতির হয় এবং জগন্নাথ ও অন্যান্য দেবতাদের মন্দিরযাত্রার সময় ব্যবহৃত হয়। এই বিশাল রথ একবার চালু হলে, তার বিশাল ওজনের কারণে তা থামানো, চালনা করা বা নিয়ন্ত্রণ করা মানুষের পক্ষে অত্যন্ত কঠিন হয়ে পড়ে।

মধ্যযুগ থেকে ইউরোপীয়রা পুরীর রথযাত্রা (আক্ষরিক অর্থে 'মন্দির রথ শোভাযাত্রা') সম্পর্কে শুনে মুগ্ধ হয়েছিল। সেই সময়কার বিভিন্ন বিবরণে বলা হয়েছিল যে ভক্তরা ইচ্ছাকৃতভাবে নিজেদের মন্দিরের রথের চাকায় নিক্ষেপ করত। তবে ১৮২৫ সালের মধ্যে বলা হয়েছিল: "আগে যে অতিরিক্ত ধর্মান্ধতা ভক্তদের জগন্নাথের রথের চাকায় আত্মবলিদান করতে প্ররোচিত করত, তা সৌভাগ্যবশত দীর্ঘদিন আগেই বন্ধ হয়েছে।" তবুও ১৮৬৪ সালে নিউ ইয়র্ক টাইমস-এর একটি প্রতিবেদনে উল্লেখ করা হয়েছিল যে, কিছু ভক্ত কর্তৃপক্ষের নিষেধ সত্ত্বেও ইচ্ছাকৃতভাবে নিজেদের রথের চাকায় ফেলেছিল।

## আরো দেখুন
* রথ 
## তথ্যসূত্র

বিষয়শ্রেণী:রথযাত্রা
বিষয়শ্রেণী:ভারতের ধর্মীয় উৎসব
চিখল কালো

**চিখল কালো** হল একটি ঐতিহ্যবাহী কাদামাটির উৎসব, যা শ্রীকৃষ্ণের শৈশবকে উদযাপন করে। এই উৎসবটি ভারতের গোয়া রাজ্যের উত্তর গোয়া জেলার পোন্ডা তালুকার মারসেল অঞ্চলের দেবকি কৃষ্ণ মন্দিরে অনুষ্ঠিত হয়।
## বুৎপত্তি
"চিখল কালো" শব্দের অর্থ "কাদার স্নান" এবং এই উৎসব গোয়ার কৃষি সম্প্রদায় ও প্রকৃতির মধ্যে গভীর সম্পর্কের প্রতি শ্রদ্ধা জানায়।
## উদযাপন
এই উৎসবে অংশগ্রহণকারীরা শরীরে তেল মেখে কাদায় খেলাধুলা করে, যা শ্রীকৃষ্ণের শৈশবকালীন খেলাধুলার প্রতিরূপ। উৎসবে স্থানীয়দের পাশাপাশি পর্যটকরাও অংশগ্রহণ করে। গোয়া রাজ্যের পর্যটন দপ্তর এই উৎসবকে স্বীকৃতি দিয়েছে এবং প্রচার করছে।

## আরো দেখুন
* শিগমো
## তথ্যসূত্র

বিষয়শ্রেণী:ভারতের ধর্মীয় উৎসব
বিষয়শ্রেণী:হিন্দু উৎসব
বিষয়শ্রেণী:গোয়ায় হিন্দুধর্ম
বিষয়শ্রেণী:গোয়ার উৎসব
বিষয়শ্রেণী:ভারতের লোক উৎসব
জাপান হাব্বা

[থাম্ব| জাপানের [কান্তোও অঞ্চল|কান্টো অঞ্চলের নামানুসারে শিবুয়া ক্রসিংয়ের প্রতিরূপ এবং এক্সপো এলাকার প্রবেশদ্বার, হাব্বা ২০২৫]]
**জাপান হাব্বা** (জাপান ফেস্টিভ্যাল) (কন্নড়: ಜಪಾನ್ ಹಬ್ಬ, জাপানি: ジャパン ハッバ) ভারতীয় এবং জাপানি জনগণদের সাংস্কৃতিক বিনিময় অনুষ্ঠান। ২০০৫ সালে শুরু হওয়া এই বার্ষিক অনুষ্ঠানের লক্ষ্য হলো জাপানি ভাষা শিক্ষার্থী এবং জাপানের সংস্কৃতিতে আগ্রহী জনগনের কাছে জাপানের সংস্কৃতি তুলে ধরা। এটি প্রতি বছর বসন্তকালে (জানুয়ারী-ফেব্রুয়ারী) বেঙ্গালুরুতে পালিত হয়। 

*জাপান হাব্বা* শব্দটি দুটি শব্দ থেকে সৃষ্টি হয়েছে; *জাপান* এবং *হাব্বা*- যেখানে কন্নড় ভাষায় হাব্বা কথার অর্থ হল উৎসব। 

## উদ্দেশ্য
জাপান হাব্বা উৎসবের একমাত্র উদ্দেশ্য হল ভারত ও জাপানের জনগণের মধ্যে সম্পর্ককে সহজতর করা। এই উৎসবের মাধ্যমে দুই দেশের সম্পর্ক শক্তিশালী এবং সুদৃড় করাই হল মূল লক্ষ্য।

## ইতিহাস
থাম্ব|২০২৫ সালের নারা পার্কে অনুষ্ঠিত জাপান হাব্বা উৎসবের প্রবেশ তোরন।
২০০৫ সালে বেঙ্গালুরু বিশ্ববিদ্যালয়ের বিদেশী ভাষা বিভাগের অধীনে ইন্দো-জাপান সাংস্কৃতিক বিনিময় কর্মসূচির একটি সাংস্কৃতিক অনুষ্ঠান হিসেবে *জাপান হাব্বা* উৎসবের সূচনা করা হয়। জাপান থেকে ভারতে আগত বিশেষ অতিথি অনুষদ সাতোশি হাতা মহাশয় জাপানি শিক্ষার্থীদের উৎসাহিত করার জন্য এবং জাপানি সংস্কৃতি সম্পর্কে তাদের আগ্রহ প্রদর্শনের জন্য একটি মঞ্চ প্রদান করতে চেয়েছিলেন যার জন্য এই উৎসব শুরু করা হয়েছিল। সাতোশি হাতা *জাপান হাব্বা* আয়োজক সংস্থার চেয়ারম্যান হিসেবে দায়িত্ব পালন করেছেন।  তিনি ভারত ত্যাগ করার পর প্রতিষ্ঠানের বিদেশী ভাষা বিভাগের অন্যান্য সদস্যরা প্রতি বছর এই অনুষ্ঠানটির আয়োজন করতে থাকেন।  এই উৎসব এখন *জাপান হাব্বা* ট্রাস্ট দ্বারা সংগঠিত। 

২০০৫ সালে বেঙ্গালুরু বিশ্ববিদ্যালয়ের সেন্ট্রাল কলেজ ক্যাম্পাসের *জ্ঞান জ্যোতি* অডিটোরিয়ামে প্রথম *জাপান হাব্বা* অনুষ্ঠিত হয়েছিল এবং সেই সময়ে এই উৎসবে প্রায় তিনশো জন অংশগ্রহণকারী উপস্থিত হয়েছিলেন।  এই অনুষ্ঠানটি প্রতি বছরই আয়োজন করা হয়, কিন্তু ২০০৯ সালের পর দুই বছর এই অনুষ্ঠান বন্ধ করে রাখা হয়। ২০১১ সালে অনুষ্ঠানটি আবার শুরু হয়।  অনুষ্ঠানটির জনপ্রিয়তা বৃদ্ধি পাওয়ার সাথে সাথে উৎসব আয়োজনের স্থান পরিবর্তন করা হয়। ২০১৮ থেকে ২০২৪ সাল পর্যন্ত ইন্ডিয়ান ইনস্টিটিউট অফ সায়েন্সের *ন্যাশনাল সায়েন্স সেমিনার কমপ্লেক্সে* -এর *জেএন টাটা অডিটোরিয়ামে* এই অনুষ্ঠান অনুষ্ঠিত হয়েছিল। ২০২১ সালে কোভিড-১৯ মহামারীর কারণে এই অনুষ্ঠান সেই বছর গনমাধ্যমে অনুষ্ঠিত হয়।   ২০২১ সালে এই অনুষ্ঠানে জাপান সংস্কৃতির অন্তর্গত অ্যানিমে, মাঙ্গা এবং কসপ্লে এই বিষয়গুলি অন্তর্ভুক্ত করা হয়। ২০২৩ সালে এই উৎসবে *ক্রীড়া বিষয়ক* অনুষ্ঠান অন্তর্ভুক্ত করা হয়। 

২০২৫ সালে *জাপান হাব্বা* অনুষ্ঠান চামারা বজ্রা অঞ্চলে অনুষ্ঠিত হয়েছিল, এবং জানা গেছে যে এতে ১৫০০০ লোকের সমাগম হয়েছিল।  জাপানের বিশিষ্ট অঞ্চলের লোক সংস্কৃতির বিষয়কে মাথায় রেখে এই অনুষ্ঠানে বেশ কয়েকটি বিভাগীয় অঞ্চলে বিভক্ত ছিল। এই বিভিন্ন বিভাগীয় অঞ্চলের নাম জাপানের বিবিধ অঞ্চলের উপর ভিত্তি করে রাখা হয়েছিল, যেমন *[[কান্তোও অঞ্চল|কান্টো]] অঞ্চল, *শিবুয়া ক্রসিং* অঞ্চল ইত্যাদি। জাপানের [[কান্‌সাই অঞ্চল|কানসাই]] অঞ্চলে অবস্থিত  *নারা পার্ক* -এর নামের উপর ভিত্তি করে এই উৎসবের একটি বিভাগীয় অঞ্চলের নাম রাখা হয় *নারা পার্ক''। উতসবের প্রতি অংশগ্রহণকারীকে বিশেষ জাপান হাব্বা পাসপোর্ট প্রদান করা হয়। এই বছর জাপান হাব্বায় গনমাধ্যমে আয়োজিত বিবিধ ক্রীড়া, অর্থাৎ বিবিধ ই-স্পোর্টস অনুষ্ঠানের আয়োজন করা হয়। 

## তথ্যসূত্র

বিষয়শ্রেণী:কর্ণাটকের উৎসব
বিষয়শ্রেণী:সাংস্কৃতিক বিনিময়
বিষয়শ্রেণী:বেঙ্গালুরুর সংস্কৃতি
মোহাম্মদ আল-খালেদ সামহা

**আবু বাশার** (জন্ম: **মোহাম্মদ আল-খালেদ সামহা,** ১৯৫৮)  হলেন ডেনমার্কের ওডেন্সে অবস্থিত ডেনমার্কের ইসলামিক সোসাইটির মসজিদের একজন ইমাম। তিনি সিরিয়ান বংশোদ্ভূত।  তিনি মুহাম্মদের ''জিল্যান্ডস-পোস্টেন'' কার্টুনের বিরুদ্ধে প্রতিবাদ এবং ভলসমোস সন্ত্রাসীদের গ্রেপ্তার আন্দোলনের সাথে জড়িত ছিলেন।আল-খালেদ খ্রিস্টান পুরোহিতদের সাথে পৌরসভা ভবনে ধর্মের উপর একটি প্রদর্শনী স্থাপনের জন্য একসাথে কাজ করেছিলেন I    ডেনমার্কে খ্রিস্টান ও মুসলিম নেতাদের মধ্যে  একটি যুগান্তকারী সম্মেলনেও তিনি অংশগ্রহণ করেছিলেন। জিল্যান্ডস-পোস্টেন মুহাম্মদ কার্টুন বিতর্কের সময় আক্কারি-লাবান ডসিয়ার নিয়ে মধ্যপ্রাচ্যে ভ্রমণকারী ইমামদের মধ্যে আল-খালেদ ছিলেন একজন। তিনি ২০০৫ সালের ৩ ডিসেম্বর থেকে -১১ ডিসেম্বরের মধ্যে মিশরে যাওয়া ইমামদের প্রথম প্রতিনিধি দলের সদস্য ছিলেন।   ২০০৬ সালের জুলাই মাসে বরখাস্ত হওয়ার আগ পর্যন্ত আল-খালেদ নাইবোর্গের রাজ্য কারাগারে কারা ইমাম হিসেবে কাজ করেছিলেন।  কারাগারের সূত্র অনুসারে, নাইবোর্গ রাজ্য কারাগারের বন্দীদের অভিযোগের পর তাকে বরখাস্ত করা হয়েছিল। কারাবন্দীরা অভিযোগ করেছিল যে, তিনি ডেনমার্কের প্রতি বিদ্বেষ উস্কে দিচ্ছেন।   ফোকেটিং-এর প্রতিবেদনের উত্তরে, বিচারমন্ত্রী লেন এস্পারসেন বলেছেন যে কারাগারে এই অভিযোগের কারণে তাকে বরখাস্ত করা হয়েছে। আল-খালেদ ভলসমোস সন্ত্রাসীদের চিনতেন, যারা তার এলাকায় বাস করত। যদিও তিনি সাক্ষাৎকারে উল্লেখ করেছিলেন যে তিনি তাদের কেবল প্রতিবেশী হিসেবেই চিনতেন ।  তাদের গ্রেপ্তারের পর, তিনি সংবাদ প্রতিবেদকদের কাছে নিশ্চিত করেছিলেন যে, সন্দেহভাজনরা মুসলিম ছিল।ডেনিশ সংবাদপত্র *[[Ekstra Bladet|একস্ট্রা ব্লেডেটের]]* মতে, ২০০৬ সালের জার্মান ট্রেন বোমা হামলার জন্য গ্রেপ্তার হওয়া সন্দেহভাজনদের মধ্যে একজন ইউসুফ মোহাম্মদ এল হাজদিবের ফোনে আল-খালেদের ফোন নম্বর সেভ ছিল।  এই তথ্যটি তখন গুরুত্ববহ হয়ে উঠে যখন এখবর  প্রকাশিত হয় যে,  ট্রেনে করে আল-খালেদের বাসস্থান ওডেন্সে যাওয়ার পথে মোহাম্মদ এল হাজদিবকে ট্রেনের ভিতরেই গ্রেপ্তার করা হয়েছিল।  আল-খালেদ এল হাজদিবকে চেনার কথা অস্বীকার করেছেন। আশ্চর্যজনক বিষয় এই যে,ডেনিশ বা জার্মান পুলিশ কখনও তাকে এই বিষয়ে অভিযুক্ত করেনি বা জিজ্ঞাসা করেনি। এমনকি এটিও নিশ্চিত করা হয়নি যে, এল হাজদিবের কাছে তার নম্বর ছিল।২০১৪ সালের সেপ্টেম্বরে, আল-খালেদ ডেনমার্কের একটি ইসলামিক সোসাইটি পরিচালিত মসজিদে একটি বক্তৃতা দেন। সেখানে তিনি বলেন যে, "ইহুদিরা বানর এবং শূকরের বংশধর"।   এ বক্তব্য দেওয়ার ফলে তার দুই সপ্তাহের কারাদণ্ড হয়। 
## তথ্যসূত্র

বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:উদ্ধৃতি শৈলীতে ডেনীয় ভাষার উৎস (da)
বিষয়শ্রেণী:ওয়েব আর্কাইভ টেমপ্লেটে আর্কাইভইজ সংযোগ
বিষয়শ্রেণী:ডেনীয় ইসলামপন্থী
বিষয়শ্রেণী:ডেনীয় ইমাম
এস সারদাকুট্টি

**এস সারাদাকুট্টি** হলেন মালয়ালম ভাষার একজন ভারতীয় সাহিত্যিক এবং সামাজিক সমালোচক। তিনি সাংস্কৃতিক, সামাজিক এবং রাজনৈতিক বিষয়গুলিতে তাঁর তীক্ষ্ণ নারীবাদী দৃষ্টিভঙ্গির জন্য পরিচিত। তাঁর বৈচিত্র্যময় অবদানের মাধ্যমে, তিনি মালয়ালম ভাষা ও সাহিত্যে একটি গুরুত্বপূর্ণ স্থান অর্জন করেছেন, তাঁর কাজ সাহিত্য, সাংস্কৃতিক আলোচনা, সিনেমা এবং চলচ্চিত্রের গানের ক্ষেত্র জুড়ে বিস্তৃত। তিনি সাহিত্য সমালোচনার জন্য ২০২২ সালের কেরালা সাহিত্য আকাদেমি পুরস্কার পেয়েছেন।

## জীবনী
কেরালার কোট্টায়ামে সারদাকুট্টি জন্মগ্রহণ করেন। তাঁর বাবা ও মা হলেন যথাক্রমে টিএস শ্রীধরন নায়ার এবং জে ভারতীআম্মা।

### শিক্ষাজীবন

সারদাকুট্টি মহাত্মা গান্ধী বিশ্ববিদ্যালয় থেকে "বুদ্ধ দর্শনম ইন পোয়েট্রি" বিষয়ের উপর ডক্টরেট ডিগ্রি অর্জন করেছেন।

### কর্মজীবন

সারদাকুট্টি পারুমালা দেবস্বম বোর্ড কলেজে মালয়ালম অধ্যাপক হিসেবে কাজ করেছেন।

তাঁর প্রধান কাজের মধ্যে রয়েছে *নজান নিঙ্গালক্কেথিরে আকাশথেয়ুম ভূমিয়েয়ুম সাক্ষ্যম ভেক্কুন্নু*, *প্রনায়াথাদাভুকরণ, এথ্রায়েথ্রা প্রেরনাকাল*, *পেনভিনিমাঙ্গল* এবং পেন্নু কোথিয়া ভাক্কুকাল। সারাদাকুট্টির লেখাগুলি অনন্যভাবে তাঁর সময়ের মূল বিষয়বস্তুকে ধারণ করে, তাঁর তীক্ষ্ণ পর্যবেক্ষণ এবং আত্ম-প্রতিফলিত আখ্যানগুলিকে প্রতিফলিত করে।

### পুরস্কার

২০২৩ সালে "ইথ্রায়েথ্রা প্রেরণাকাল" গ্রন্থের সাহিত্য সমালোচনার জন্য সারদাক্কুট্টি কেরালা সাহিত্য আকাদেমি পুরস্কার জিতেছিলেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় শিক্ষাবিদ
বিষয়শ্রেণী:২১শ শতাব্দীর ভারতীয় নারী শিক্ষাবিদ
বিষয়শ্রেণী:কেরলের লেখিকা
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:কেরলের লেখক
বিষয়শ্রেণী:মালয়ালম ভাষার লেখক
বিষয়শ্রেণী:জীবিত ব্যক্তি
বিষয়শ্রেণী:অপর্যালোচিত অনুবাদসহ পাতা
ওমিজা-চা

***ওমিজা-চা*** () বা **ম্যাগনোলিয়া বেরি চা** হল এক প্রকার প্রথাগত কোরিয়ান চা। এটি শুকনো শিসান্দ্রা বেরি—কোরিয়ান ভাষায় *ওমিজা* থেকে তৈরি করা হয়। *ওমিজা* অর্থ "পাঁচ স্বাদ" যার মধ্যে রয়েছে মিষ্টতা, টক স্বাদ, তিতকুটে স্বাদ, লবণাক্ততা এবং ঝাঁঝালো স্বাদ। এই চা তৈরির জন্য শুকনো ম্যাগনোলিয়া বেরি কম আঁচে জলে সিদ্ধ করা হয়। এরপর এতে মধু যোগ করা হয়। বিকল্পভাবে, গুঁড়ো করা ম্যাগনোলিয়া বেরির বীজ ঠান্ডা জলে মিশিয়ে এই চা তৈরি করা যায়।

*ওমিজা-চা* গরম বা ঠান্ডা উভয়ভাবেই পরিবেশন করা হয় এবং এটি *[[ওমিজা-হোয়াচে]]* (ম্যাগনোলিয়া বেরি পানীয়) তৈরিতেও ব্যবহৃত হয়।

## তথ্যসূত্র

বিষয়শ্রেণী:কোরীয় পানীয়
বিষয়শ্রেণী:কোরীয় চা
বিষয়শ্রেণী:ভেষজ চা
কান্দালি উৎসব

**কান্দালি উৎসব** হল ভারতের উত্তরাখণ্ড রাজ্যের পিথোরাগড় জেলার রুং উপজাতির দ্বারা অনুষ্ঠিত একটি উৎসব। এই উৎসবটি কান্দালি গাছের ফুল ফোটার সাথে মিলে যায়, প্রতি বারো বছরে একবার এই গাছে ফুল ফোটে। এটি আগস্ট থেকে অক্টোবরের মধ্যে চৌন্দাস উপত্যকায় অনুষ্ঠিত হয়। এই উৎসবের মাধ্যমে আদিবাসীরা জোরাওয়ার সিং-এর সেনাবাহিনীর পরাজয় স্মরণ করে, যারা ১৯ শতকের শেষের দিকে লাদাখ থেকে এসে এই অঞ্চলে আক্রমণ করেছিল। প্রতি ১২ বছর অন্তর চৌন্দাস উপত্যকায় কান্দালি গাছের ফুল ফোটার সময় কান্দালি পালন করা হয়।

কান্দালি হল এক সপ্তাহব্যাপী উৎসব, যেখানে উপত্যকার লোকেরা যব এবং বাজরা দিয়ে তৈরি শিবের মূর্তির পূজা করে এবং তাদের শত্রুদের উপর বিজয়ের জন্য প্রার্থনা করে। পূজার পর একটি আনুষ্ঠানিক ভোজ হয় এবং তাদের পতাকা উত্তোলন করা হয়। বিজয় স্তব উচ্চারিত হয় এবং প্রতিরোধের দৃশ্যও পুনর্নির্মাণ করা হয়। স্থানীয়রা এমনকি কান্দালির ঝোপে আক্রমণ করতেও এগিয়ে যায়। সারা রাত ধরে উৎসব এবং উদযাপন চলে।

## তথ্যসূত্র

বিষয়শ্রেণী:উত্তরাখণ্ডের উৎসব
বিষয়শ্রেণী:আগস্ট উদ্‌যাপন
বিষয়শ্রেণী:সেপ্টেম্বর উদ্‌যাপন
বিষয়শ্রেণী:অক্টোবর উদ্‌যাপন
বিষয়শ্রেণী:হিন্দু উৎসব
তরিতা শঙ্কর

**তরিতা শঙ্কর** একজন ভারতীয় শিক্ষিকা এবং লেখিকা। তিনি ইন্দিরা গ্রুপ অফ ইনস্টিটিউটের চেয়ারপারসন। তিনি শ্রী চাণক্য শিক্ষা সমিতির প্রতিষ্ঠাতা এবং সচিবও।

## শিক্ষা এবং কর্মজীবন
তরিতা কলা বিভাগে স্নাতক, আইন বিভাগে তাঁর অতিরিক্ত যোগ্যতা আছে। ১৯৯৪ সালে শ্রী চাণক্য শিক্ষা সমিতি (এসসিইএস) প্রতিষ্ঠার মাধ্যমে তিনি শিক্ষাক্ষেত্রে প্রবেশ করেন। তিনি এসসিইএস-এর প্রধান ব্যবস্থাপনা ট্রাস্টি এবং প্রতিষ্ঠাতা-সচিব হিসেবে দায়িত্ব পালন করার সময় পুনেতে ইন্দিরা ইনস্টিটিউট অফ ম্যানেজমেন্ট নামে একটি স্বাধীন প্রতিষ্ঠান স্থাপন করেন। ২০০৬-০৭ শিক্ষাবর্ষে, ইন্দিরা ইনস্টিটিউট তাদের ইন্দিরা কলেজ অফ ফার্মেসি চালু ক'রে স্বাস্থ্যসেবা শিল্পে প্রবেশের সূচনা করে। তিনি বেশ কিছু জনহিতকর উদ্যোগে অবদান রেখেছেন, যেমন *কেয়ার ক্লাব*, যারা তাঁদের সংস্থার কর্মী, প্রাক্তন ছাত্র ও শিক্ষার্থীদের মানসিক সমর্থন, দিকনির্দেশনা এবং অনুপ্রেরণা প্রদান করে। তরিতা "গ্রেট কোটস ফ্রম গ্রেট উইমেন" বইটিরও লেখক। ২০২৪ সালে এইচআর এক্সেলেন্স অ্যাওয়ার্ডসে শিক্ষায় অবদানের জন্য তরিতা শঙ্করকে সম্মানিত করা হয়েছিল।

## সম্মাননা
২০০২ সালের নারী দিবসে, পুনা বিমানবন্দরের রোটারি ক্লাবের যুব ভারতী ২০০২-২০০৩ সালের ইণ্ডিয়া ব্র্যাণ্ড সামিটে তরিতার অবদানকে সম্মানিত করে। ২০০৭ সালে, তিনি উদ্ধবশ্রী সম্মান এবং মহিলা সুপার অ্যাচিভার্স সম্মাননা পেয়েছিলেন। শিক্ষাক্ষেত্রে তরিতার অবদানের স্বীকৃতিস্বরূপ, চণ্ডীগড়ের চিতকারা বিশ্ববিদ্যালয় তাঁকে ব্যবস্থাপনায় সম্মানসূচক ডক্টরেট ডিগ্রি প্রদান করে। ২০১৭ সালে, তরিতা মরিশাসে অনুষ্ঠিত ওয়ার্ল্ড লিডারশিপ কংগ্রেস অ্যাওয়ার্ডসে শিক্ষা উদ্যোক্তা পুরস্কার পেয়েছিলেন। ২০২৪ সালের সেপ্টেম্বরে, কোয়েম্বাটুরের শ্রী রামকৃষ্ণ কলেজ অফ আর্টস অ্যাণ্ড সায়েন্সে তরিতা শঙ্করকে *পাইওনিয়ার ইন দ্য এডুকেশনাল এক্সেলেন্স* পুরস্কারে ভূষিত করা হয়।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় নারী শিক্ষাবিদ
বিষয়শ্রেণী:জীবিত ব্যক্তি
পঞ্চলিঙ্গ দর্শন

***পঞ্চলিঙ্গ দর্শন*** হল ভারতের কর্ণাটকের কাবেরী নদীর তীরে অবস্থিত প্রাচীন মন্দির নগরী তালকাদে প্রতি বারো বছর অন্তর অনুষ্ঠিত একটি পবিত্র উৎসব। 
পূর্বে কদম্ব, চোল, চালুক্য এবং রাষ্ট্রকূটদের দ্বারা শাসিত এই
ক্ষেত্রে অবস্থিত **শ্রী বৈদ্যনাথেশ্বর**, **শ্রী পাতালেশ্বর**, **শ্রী মরুলেশ্বর**, **শ্রী আরকেশ্বরা**, **শ্রী মুদুকুঠোর মল্লিকার্জুনেশ্বর**- এই পাঁচটি মন্দিরকে একত্রে পঞ্চলিঙ্গ শিব মন্দির হিসাবে অভিহিত করা হয়।  এই পাঁচটি শিব মন্দিরে একই সাথে এই উৎসব পালন করা হয় এবং উৎসবের সময় কলা গাছের কাণ্ড, পাতা এবং বিভিন্ন ফুল দিয়ে মন্দির প্রাঙ্গন সজ্জিত করা হয়। পঞ্চলিঙ্গ দর্শনে আগত তীর্থযাত্রীরা নির্দিষ্ট দিনে এই মন্দিরে এসে দেবতার পূজা ও অর্চনা করেন। 

পাঁচ দিন ধরে চলা এই উৎসবে লক্ষ লক্ষ তীর্থযাত্রী অংশগ্রহণ করেন। এই উৎসবের জন্য অগ্রিম ব্যাপক প্রস্তুতি নেওয়া হয়।  ২০০৯ সালে এই উতসব সর্বশেষে অনুষ্ঠিত হয়েছিল।  এই উৎসবের মাধ্যমে দেশব্যাপী ভক্তগন এবং শাসকরা যাতে দেবতার আশীর্বাদ লাভ করতে পারেন তার জন্য প্রাচীন ঐতিহ্য অনুসরণ করে পাঁচটি মন্দিরে একই সময়ে পূজা শুরু করা হয়। 

## পূজা নিয়ম (ঐতিহ্যবাহী পূজা পদ্ধতি)
**পঞ্চাঙ্গম** (হিন্দু ঐতিহ্যের নাক্ষত্রিক পঞ্জিকা) অনুসারে দেবতার বিশেষ পূজা এবং অভিষেকের তারিখ নির্ধারিত করা হয়। মূলতঃ কার্তিক মাসের কৃষ্ণপক্ষের অমাবস্যা তিথিতে বিশাখ নক্ষত্রের পুন্যযোগে এক বিশেষ সোমবারে এই পূজার দিনক্ষণ নির্দিষ্ট করা হয়। এই তিথি সাধারণত সাত বছরে একবার আসে। শেষ পঞ্চলিঙ্গ দর্শন যাত্রা ২০০৭ সালের নভেম্বর মাসে অনুষ্ঠিত হয়েছিল এবং তার ঠিক ১৩ বছর আগে এই উৎসব অনুষ্ঠিত হয়েছিল।

উৎসবের সময় বিশেষ পূজা করার রিতী থাকে। এই বিশেষ পূজা শুরুর করার আগে, প্রধান পুরোহিত এবং তার ১০ জন (বা তার বেশি সংখ্যক) সহায়ক পুরোহিত নির্ধারিত সময়ে ভগবান বৈদ্যনাথেশ্বর মন্দির (পঞ্চলিঙ্গ নামে পরিচিত পাঁচটি মন্দিরের একটি) সংলগ্ন গোকর্ণ পুষ্করিনীতে (পবিত্র হ্রদ) স্নান করেন এবং দেবতাদের উদ্দেশ্যে নিবেদিত *গঙ্গা পূজন* অনুষ্ঠান সম্পন্ন করার জন্য *অগ্রোদক* (পুষ্করণী থেকে জল) নিয়ে আসেন।

পূজা শুরু হলে প্রথমে ভগবান শক্তি গণপতির অর্চনা করা হয়। এরপর একে একে মনোমণি দেবী, চন্ডিকেশ্বর এবং বীরভদ্রস্বামীর পূজা করার রীতি আছে। এরপর আরকেশ্বর শিব, পাতালেশ্বর শিব, মারালেশ্বর শিব এবং মল্লিকার্জুনেশ্বর শিবের পূজা করা হবে।

পঞ্চলিঙ্গ দর্শন শেষ হওয়ার পর পুন্যার্থীরা তার পরবর্তীতে অনুষ্ঠিত গজরাওহণ উৎসব এবং শ্রীদিব্য ব্রহ্ম রথোৎসব (রথযাত্রা) -এ অংশ নেন। তার পরের দিন অনুষ্ঠিত হয় শ্রী শ্যানোৎসব। উৎসাহী ভক্তরা এই অনুষ্ঠানেও অংশগ্রহণ করেন।

উতসবের তৃতীয় দিন থেপ্পোৎসব (এক বিশেষ নৌ-উৎসব) এবং চতুর্থ দিন পূর্বাক কৈলসাবনহন উৎসব এবং পরের দিন নন্দী বাহনোৎসব নামক অনুষ্ঠান অনুষ্ঠিত হয় যার মাধ্যমে পঞ্চলিঙ্গ উসবের সমাপ্তি ঘোষণা হয়। 

## তালাকাদের সংক্ষিপ্ত ইতিহাস
কাবেরী নদীর তীরে অবস্থিত মন্দির নগরী তালাকাদ একটি প্রাচীন শহর। পুরাকালে কদম্ব, চোল, চালুক্য এবং রাষ্ট্রকূট ইত্যাদি রাজবংশ এই শহরের উপর শাসণ করেছে। শহরটি মহীশূর থেকে প্রায় পয়তাল্লিশ কিমি দূরে অবস্থিত। কর্ণাটক রাজ্যের প্রাচীনতম মন্দিরের মধ্যে পাঁচটি এই শহরে অবস্থিত।

## মন্তব্য

বিষয়শ্রেণী:ভারতের ধর্মীয় উৎসব
বিষয়শ্রেণী:কর্ণাটকে হিন্দুধর্ম
বিষয়শ্রেণী:কর্ণাটকের উৎসব
বিষয়শ্রেণী:হিন্দু উৎসব
ওগোয়া-চা

***ওগোয়া-চা*** () বা **পাঁচ ফলের চা** একটি প্রচলিত কোরিয়ান চা। এটি আখরোট, গিংকো, বরই, চেস্টনাট এবং *[[গটগাম]]* (শুকনো খাকি ফল) দিয়ে তৈরি। এই উপাদানগুলো আদার সাথে মিশিয়ে গুঁড়ো করে, পানিতে সিদ্ধ করে ও ছেঁকে এই চা প্রস্তুত করা হয়। স্বাদ বাড়ানোর জন্য ইচ্ছানুযায়ী মধু যোগ করা যেতে পারে।

## আরও দেখুন
* *[[দেচু-চা]]*
* *[[সুজেওংগা]]*

## সূত্র

বিষয়শ্রেণী:ভেষজ চা
বিষয়শ্রেণী:কোরীয় চা
বিষয়শ্রেণী:প্রচলিত কোরিয়ান চিকিৎসা
বিষয়শ্রেণী:কোরীয় রন্ধনশৈলী
বিষয়শ্রেণী:অ্যালকোহলমুক্ত পানীয়
তনুজা সিং

**তনুজা সিং** একজন ভারতীয় শিক্ষাগত প্রশাসক। তিনি ২০২৩ সালে ইণ্ডিয়ানাপোলিস বিশ্ববিদ্যালয়ের দশম সভাপতি হিসেবে দায়িত্ব পালন শুরু করেন। তিনি পূর্বে লয়োলা বিশ্ববিদ্যালয়ের নিউ অরলিন্সের প্রভোস্ট (বরিষ্ঠ শিক্ষাগত প্রশাসক) ছিলেন।

## জীবন
তনুজা সিং এলাহাবাদ বিশ্ববিদ্যালয় থেকে পদার্থবিদ্যায় এম.এসসি. ডিগ্রি অর্জন করেন। তিনি মিলস্যাপস কলেজ থেকে এমবিএ সম্পন্ন করেছেন। তিনি সাউদার্ন ইলিনয় বিশ্ববিদ্যালয় থেকে ডিবিএ ডিগ্রি অর্জন করেন।

তেরো বছর ধরে, তনুজা সিং নর্দার্ন ইলিনয় বিশ্ববিদ্যালয়ে কাজ করেছিলেন, সেখানে তিনি বিভাগীয় চেয়ারপারসন এবং মার্কেটিং বিভাগের অধ্যাপক ছিলেন। পরবর্তীতে তিনি টেক্সাসের সেন্ট মেরি'স ইউনিভার্সিটির গ্রিহে স্কুল অফ বিজনেসের ডিন হিসেবে এগারো বছর কাজ করেন। নিউ অরলিন্সের লয়োলা বিশ্ববিদ্যালয়ে, তিনি শিক্ষা বিষয়ক প্রভোস্ট এবং বরিষ্ঠর উপ সভাপতি ছিলেন। ২০২৩ সালের ১লা জুলাই, তিনি ইণ্ডিয়ানাপোলিস বিশ্ববিদ্যালয়ের দশম সভাপতি হন। তিনি অন্তর্বর্তীকালীন সভাপতি ফিল টেরির স্থলাভিষিক্ত হয়েছিলেন। তিনিই প্রথম কৃষ্ণাঙ্গ নারী যিনি এই পদে অধিষ্ঠিত হয়েছেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় শিক্ষায়তনিক প্রশাসক
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:ভারতীয় নারী শিক্ষায়তনিক
বিষয়শ্রেণী:২১শ শতাব্দীর ভারতীয় নারী শিক্ষাবিদ
বিষয়শ্রেণী:এলাহাবাদ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:অপর্যালোচিত অনুবাদসহ পাতা
নলিনী চন্দ্রন

**নলিনী চন্দ্রন** ১৯৭৮ সালে হরি শ্রী বিদ্যা নিধি স্কুল প্রতিষ্ঠা করেন। তিনি একাধারে নৃত্যশিল্পী, নৃত্য পরিচালক, নাট্যকার এবং শিশুদের গল্পের লেখিকা।

## প্রারম্ভিক জীবন
নলিনী চন্দ্রনের জন্ম কেরালার পালাক্কাদের চেরপুলাসেরিতে। তিনি ক্যাথেড্রাল অ্যাণ্ড জন কনন গার্লস স্কুল এবং মুম্বাইয়ের এলফিনস্টোন কলেজে পড়াশোনা করেছেন। তিনি একজন দক্ষ নৃত্যশিল্পী, নৃত্য পরিচালক, নাট্যকার এবং শিশুদের গল্পের লেখিকা। তিনি লেফটেন্যান্ট কর্নেল চন্দ্রনকে বিয়ে করেন। তাঁদের তিন কন্যার নাম দীপ্তি মেনন, নীমা বর্মা এবং ভাবনা নায়ার। নলিনী কেরালার ত্রিশূরে থাকেন।

## কর্মজীবন
একজন সেনার স্ত্রী হিসেবে থাকার সময়, নলিনী বেশ কয়েকটি স্কুলে কাজ করেছিলেন এবং ভারত জুড়ে সেনা কল্যাণ কেন্দ্রগুলিতে সক্রিয়ভাবে অংশগ্রহণ করেছিলেন। বেশ কয়েক বছর ধরে, নলিনী বিভিন্ন স্কুলে ইংরেজি এবং ইতিহাসের বিষয়গুলি পড়াতেন। ১৯৮৩ সালে, তাঁর স্বামী ভারতীয় সেনাবাহিনী থেকে অকাল অবসর গ্রহণ করেন এবং তাঁর প্ররোচনায়, নলিনী আইসিএসই-আইএসসি বোর্ডের  অনুমোদনক্রমে হরি শ্রী বিদ্যা নিধি স্কুল প্রতিষ্ঠা করেন। পরের বছর, তাঁর স্বামী হৃদরোগে আক্রান্ত হয়ে মারা যান।

নলিনী ১৯৮৩ থেকে ১৯৯৫ পর্যন্ত এবং আবার ১৯৯৯ থেকে ২০০০ সাল পর্যন্ত দুবার হরি শ্রী বিদ্যা নিধি স্কুলের অধ্যক্ষ হিসেবে দায়িত্ব পালন করেন। বর্তমানে, নলিনী হরি শ্রী বিদ্যা নিধি স্কুলের পরিচালক হিসেবে তাঁর দায়িত্ব পালন করে চলেছেন এবং স্কুলের কার্যক্রম তদারকি করেন। তিনি ত্রিশূরের সন্দীপানি বিদ্যা নিকেতনের সম্মানসূচক পরিচালক এবং কেরালার একটি সাংস্কৃতিক ট্রাস্ট 'থালাম'-এর সভাপতি।

## পুরস্কার
নলিনী ২০০৫ সালে রঙ্গোজওয়ালা পুরস্কার, ২০০৯ সালে শিক্ষকতার ক্ষেত্রে শ্রেষ্ঠত্বের জন্য গুরুবর পুরস্কার, কোরিওগ্রাফিতে শ্রেষ্ঠত্বের জন্য কেরালা সঙ্গীত নাটক আকাদেমি পুরস্কার ২০১৩, ইণ্ডিয়ান মেডিকেল অ্যাসোসিয়েশন, ত্রিশূর কর্তৃক সম্মাননা চার্টার এবং মনোরমা-এয়ার ইণ্ডিয়া বোল্ট পুরস্কার পেয়েছেন। তিনি হলেন প্রথম কেরালাবাসী যিনি ডিরোজিও পুরস্কার জিতেছেন। *কাউন্সিল ফর ইণ্ডিয়ান স্কুল সার্টিফিকেট এক্সামিনেশনস* (সিআইএসসিই) স্কুল শিক্ষা এবং মানব সমৃদ্ধিতে অনুকরণীয় সেবার জন্য এই পুরস্কার চালু করেছে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:অপর্যালোচিত অনুবাদসহ পাতা
কোটিয়ুর বৈশাখ মহোৎসবম

**কোটিয়ুর বৈশাখ মহোৎসব** (সংস্কৃত: वैशाख महोत्सव) কেরালার কোটিয়ুরে অনুষ্ঠিত ২৭ দিনব্যাপী বার্ষিক হিন্দু তীর্থযাত্রা, যা দক্ষযজ্ঞ স্মরণে উদযাপিত হয়। প্রয়াগের কুম্ভ মেলার মতোই এই তীর্থযাত্রায়ও বিশেষ পবিত্র স্নান ও অভিষেক অনুষ্ঠিত হয়। এটি প্রচলিত মন্দির নয়, কারণ এখানে কোনো স্থায়ী কাঠামো নেই। বরং তালগাছের পাতা দিয়ে তৈরি একটি অস্থায়ী আশ্রম, যজ্ঞভূমি, উৎসবের প্রধান কেন্দ্র হিসেবে ব্যবহৃত হয়। ধর্মীয় গুরুত্বের কারণে কোটিয়ুরকে দক্ষিণ কাশী (দক্ষিণের বারাণসী) নামেও অভিহিত করা হয়।

## তীর্থযাত্রার সময়কাল
উৎসবটি শক বর্ষপঞ্জির বৈশাখ মাসের স্বাতি নক্ষত্র থেকে জ্যৈষ্ঠ মাসের চিত্রা নক্ষত্র পর্যন্ত অনুষ্ঠিত হয়। এই সময়টি মালয়ালম বর্ষপঞ্জির মেদম-এডাভম থেকে এডাভম-মিথুনম এবং গ্রেগরিয়ান বর্ষপঞ্জির মে-জুন থেকে জুন-জুলাই মাসের সমতুল্য। এই তীর্থযাত্রা সাধারণত বর্ষাকালে অনুষ্ঠিত হয়, যখন অঞ্চলে প্রচুর বৃষ্টিপাত হয়। এ সময় ভাওয়ালি নদীর প্রবাহ পবিত্র স্নান বা অভিষেকের জন্য উপযুক্ত হয় এবং তিরুবাঞ্ছিরা নামক পবিত্র সরোবর জলে পূর্ণ থাকে। তীর্থযাত্রার সময় আবহাওয়া সাধারণত মৃদু থেকে সামান্য ঠান্ডা থাকে।

যদিও এই তীর্থযাত্রাকে কোটিয়ুর উলসভাম বা কোটিয়ুর উৎসব বলা হয়, তবে তীর্থযাত্রার সকল কার্যক্রম শুধুমাত্র ধর্মীয় আচার-অনুষ্ঠান কেন্দ্রিক। অন্যান্য মন্দির উৎসবের মতো কোনো বিনোদনমূলক কার্যক্রম এখানে অনুষ্ঠিত হয় না। শুধুমাত্র বৈদিক মন্ত্রোচ্চারণ, পুরোহিতদের আচার-অনুষ্ঠান এবং ধর্মীয় রীতিনীতি পালন করা হয়।

## কিংবদন্তি
দক্ষযজ্ঞ হিন্দু ধর্মের শাক্ত ও শৈব মতবাদ গঠনের গুরুত্বপূর্ণ একটি মোড়। এটি শক্তিপীঠগুলির ‘স্তল পুরাণ’ (মন্দিরের উৎপত্তি কাহিনি) এর মূল গল্প।

দক্ষ এক বিশাল যজ্ঞের আয়োজন করেন এবং ইচ্ছাকৃতভাবে শিব ও সতীকে আমন্ত্রণ জানাননি। শিব সতীকে নিষেধ করেন সেখানে যেতে, কারণ যেখানে স্বামী-স্ত্রী দুজনকেই নিমন্ত্রণ করা হয়নি, সেখানে যাওয়া উচিত নয়। কিন্তু পিতার প্রতি ভালোবাসার কারণে সতী সামাজিক শিষ্টাচার ও স্বামীর পরামর্শ উপেক্ষা করে একা অনুষ্ঠানে যান। সেখানে দক্ষ তাকে তুচ্ছ-তাচ্ছিল্য করেন এবং সবার সামনে অপমান করেন। এই লজ্জা সহ্য করতে না পেরে সতী যজ্ঞের অগ্নিতে ঝাঁপ দিয়ে আত্মাহুতি দেন। শিব যখন এই মর্মান্তিক ঘটনার কথা জানতে পারেন, তখন ক্রোধে নিজের জটাবিন্যাসের একগুচ্ছ চুল ভূমিতে আছড়ে ফেলে বীরভদ্র ও ভদ্রকালীকে আহ্বান করেন। বীরভদ্র ও ভূতগণরা দক্ষযজ্ঞ ধ্বংস করে দেন, দক্ষের শিরশ্ছেদ করেন এবং যজ্ঞশালাকে সম্পূর্ণভাবে ধ্বংস করেন। বিজয় উদযাপনের অংশ হিসেবে তারা যজ্ঞের প্রধান পুরোহিত ঋষি ভৃগুর দাড়ি ছিঁড়ে নেন। পরবর্তীতে দক্ষ ক্ষমাপ্রাপ্ত হন এবং একটি মেষের (পুরুষ ছাগল) মাথা সংযুক্ত করে তাকে পুনরায় জীবন দান করা হয়। এরপর সকল দেবতার উপস্থিতিতে যজ্ঞ সম্পন্ন হয়।

পরবর্তী অংশে, শিবকে শান্ত করার জন্য বিষ্ণু উদ্যোগ নেন, কারণ সতীর অর্ধদগ্ধ দেহ দেখে তিনি গভীর শোকে ডুবে যান। বিষ্ণু শিবকে আলিঙ্গন করে শান্ত করার চেষ্টা করেন। কিন্তু শিব সতীর দেহ ত্যাগ করতে পারেননি। তিনি সেই দেহ নিয়ে সর্বত্র ঘুরতে থাকেন। তখন বিষ্ণু সুদর্শন চক্র দিয়ে সতীর মৃতদেহ খণ্ড-বিখণ্ড করেন। শিব যেখানে যেখানে ভ্রমণ করেন, সেখানে সতীর দেহাংশ পড়তে থাকে। যে স্থানগুলিতে সতীর দেহের অংশ পতিত হয়, সেগুলোই পরবর্তীকালে শক্তিপীঠ নামে পরিচিত হয়।

## তথ্যসূত্র

## বহিঃসংযোগ

* কোট্টিউর মন্দির

বিষয়শ্রেণী:হিন্দু উৎসব
বিষয়শ্রেণী:ভারতের ধর্মীয় উৎসব
বিষয়শ্রেণী:ইরিত্তির কাছাকাছি গ্রাম
এরেনঝুয়ান

***এরেনঝুয়ান*** ( আক্ষরিক অর্থ: দুই-ব্যক্তির ঘূর্ণন) হল উত্তর-পূর্ব চীনের সঙ্গীত নাটক এবং লোকনৃত্যের একটি ধারা, যেখানে সাধারণত দুজন শিল্পী (একজন পুরুষ এবং একজন মহিলা) অংশগ্রহণ করেন। এই নৃত্যে হাতপাখা বা লাল রুমাল ব্যবহার করা হয় যা নৃত্য পরিবেশনের সময় হাতের সাহায্যে ঘূর্ণিত করা হয়। এই নৃত্য তার হাস্যরসাত্মক সংলাপ এবং প্রদর্শনী শৈলীর জন্য জনপ্রিয়।

*এরেনঝুয়ানকে* পূর্বে *ডাবল প্লে* নামে অভিহিত করা হত। একবিংশ শতাব্দীর শুরুতে উত্তর-পূর্ব চীনের একটি লোকশিল্প হিসেবে এই ধরণের নৃত্য পরিবেশনার ধারা আবির্ভূত হয়। **এরেন** কথার মানে হল দুই ব্যক্তি এবং **ঝুয়ান** কথার অর্থ বিভিন্ন ভূমিকা পালনের মাধ্যমে গল্প বলা।

## উন্নয়নের ইতিহাস
*এরেনঝুয়ান* লোকনৃত্যের উৎপত্তি হয়েছে উত্তর-পূর্ব চীনের তিনটি প্রদেশে যেগুলি হল লিয়াওনিং, জিলিন এবং হেইলংজিয়াং। এই লোকনৃত্যে গান এবং নৃত্যের মাধ্যমে শিল্পীদের দ্বারা এমনভাবে গল্প বলা হয় যা সাধারন মানুষদের কাছে সহজবোধ্য হয়। এই নৃত্যধারা হাস্যরসে ভরপুর এবং স্থানীয় জীবনধারায় সমৃদ্ধ থাকে। এই নৃত্যে চীনের উত্তর-পূর্বাঞ্চলীয় লোকগানের ব্যবহার দেখা যায়। এই নৃত্যধারা উত্তর-পূর্ব চীনের *এরেনঝুয়ান* অঞ্চলের বাসিন্দাদের গ্রামীণ বৈশিষ্ট্য দ্বারা প্রভাবিত।

১৯৫৩ সালের এপ্রিলে বেইজিংয়ে অনুষ্ঠিত প্রথম জাতীয় লোকসঙ্গীত ও নৃত্য কংগ্রেসে, *এরেনঝুয়ান*-কে চীনা সাহিত্য ও শিল্প মহলে আনুষ্ঠানিকভাবে স্বীকৃতি দেওয়া হয়।

## আধুনিক এরেনঝুয়ান
এরেনঝুয়ান নৃত্যশৈলীর জনপ্রিয়তা বৃদ্ধির  জন্য কিছু দল এই নৃত্যধারায় পার্থিব হাস্যরস এবং ভাষা ব্যবহার করতে শুরু করে। চীনের একজন সুপরিচিত কৌতুকাভিনেতা এবং অভিনয়শিল্পী ঝাও বেনশান গ্রিন এরেনঝুয়ান নামে একটি আন্দোলন শুরু করেছিলেন। তার আন্দোলনের বিষয়বস্তু ছিল, এরেনঝুয়ান  নৃত্য পরিবেশনকালে বিতর্কিত ভাষার প্রয়োগ এবং যৌন ইঙ্গিত এড়িয়ে চলা প্রয়োজন। কিছু সমালোচক মনে করেন যে চীনা সরকারের চাপের কারণে এই নিয়ম গ্রহন করা হয়।

২০০৪ সালে বেইজিংয়ে অনুষ্ঠিত *হি অ্যান্ড শি* নাটকের একটি দৃশ্যে ঐতিহ্যবাহী *এরেনঝুয়ান* গল্প (উইডো মা'স ইন) প্রদর্শিত হয়। এই অনুষ্ঠানে দ্বিতীয় নাটক ছিল একটি ফরাসি একক নাটক (*হার্ট ফর টু,* ফরাসি নাট্যকার গাই ফয়েসির লেখা)।

## তথ্যসূত্র

বিষয়শ্রেণী:চীনা নৃত্য
বিষয়শ্রেণী:প্রথাগত চীনা ভাষার লেখা থাকা নিবন্ধ
বিষয়শ্রেণী:সরলীকৃত চীনা ভাষার লেখা থাকা নিবন্ধ
সনম (নৃত্য)

থাম্ব|ওয়াশিংটন, ডিসির কেনেডি সেন্টারে "পোমেগনেট ব্লসমস" নামে একটি সানাম নৃত্যের পরিবেশনা।
**সনম** ওরফে **সেনেম** যা **সাইনইমু** নামেও পরিচিত। এটি চীনদেশের একটি জাতিগত সঙ্গীত এবং নৃত্য যা চীনের স্বায়ত্তশাসিত অঞ্চল জিনজিয়াংয়ের উইঘুর জনগণের মধ্যে ব্যাপকভাবে প্রচলিত। এটি সাধারণত বিবাহ, উৎসব অনুষ্ঠান এবং মজলিশে পরিবেশিত হয়।  এই নৃত্য প্রদর্শনকালে সাধারণত ধীর লয়ে সঙ্গীত শুরু হয় এবং নৃত্যের অগ্রগতির সাথে ধীরে ধীরে লয়ের গতি দ্রুততর হয় যার ফলে সময়ের সাথে সাথে নৃত্য পরিবেশনা আরও প্রাণবন্ত হয়ে ওঠে।

## সনম সঙ্গীত
সনম সঙ্গীত এমন একটি সঙ্গীত ধারা যেখানে সাধারণত নৃত্য প্রদর্শনের সময় মূলত ছয় থেকে তেরোটি বিভিন্ন গানের সমাগমে এক বিশেষ আবহ সংগীত পরিবেশন করা হত। মূলত নাঘরা - সুনয় সঙ্গীতদল দ্বারা পরিবেশিত বিশেষ এই সঙ্গীত ধারা সম্পূর্ণরূপে যন্ত্রসঙ্গীতের উপর ভিত্তি করে বিভিন্নভাবে দর্শকদের সম্মুখে পরিবেশন করা হত। নৃত্য শুরুর সময় গানগুলি হাল্কা মাঝারি তাল ও ছন্দ দিয়ে শুরু হয় এবং ধীরে ধীরে গানের লয়ের গতি দ্রুত হয়ে ওঠে। 

বিভিন্ন ধরণের সনম সঙ্গীত ধারার প্রচলন রয়েছে। প্রধানত চীনের মরুদ্যান অঞ্চলের শহরগুলির নিজস্ব স্বতন্ত্র কণ্ঠশৈলী এবং গায়ন শৈলী এই সঙ্গীত ধারায় অন্তর্ভুক্ত হয়েছে। স্থানীয় অঞ্চলে এই গান *সনম* নামেই বেশি পরিচিত।

## সনম নাচ
সনম নৃত্যে নৃত্যশিল্পীরা বিশেষ কিছু অঙ্গ সঞ্চালনের উপর জোড় দেয় যাদের মধ্যে রয়েছে ঘাড়ের বৈশিষ্ট্যপূর্ণ নড়াচড়া এবং কনুই, চোখ ও আঙুলের নড়াচড়া। নৃত্যশিল্পীরা সঙ্গীতের তাল অনুসরণ করে নতুন কিছু চমক প্রদর্শ‌ন করতে পারেন। সনম নৃত্যধারায় প্রতিটি অঞ্চলের নিজস্ব স্বতন্ত্র বৈশিষ্ট্য যুক্ত থাকতে পারে। 

নাচের সময় নৃত্যশিল্পী এবং গায়কদের আলাদা আলাদা স্থানে উপবেশন করানো হয়।

## তথ্যসূত্র

বিষয়শ্রেণী:সরলীকৃত চীনা ভাষার লেখা থাকা নিবন্ধ
কুশ অমাবস্যা

**কুশ অমাবস্যা** হল হিন্দু ঐতিহ্যে ভাদ্রপদ মাসের একটি বিশেষ অমাবস্যা। এটি *কুশোৎপাটিনী*, *কুশাগ্রহণী অমাবস্যা* বা *পিথোরী অমাবস্যা* নামেও পরিচিত। মিথিলা অঞ্চলে একে *কুশি অমাবস্যা* বলা হয়। এই দিনে হিন্দুধর্মে পবিত্র ঘাস কুশ সংগ্রহ ও উত্তোলন করা হয়। এটি সারা বছর ধরে বিভিন্ন ধর্মীয় কার্যকলাপ, আচার-অনুষ্ঠান, কর্মকাণ্ড ও শ্রাদ্ধের জন্য ব্যবহার করা হয়।

## বিবরণ
কুশ অমাবস্যার পবিত্র দিনে ভক্তরা স্নান সেরে কৃষিক্ষেত্রে কুশ উত্তোলনে যান। এরপর দিনভর দান, মন্ত্রোচ্চারণ, তপস্যা ও উপবাস পালন করা হয়। কুশ উত্তোলনের সময় কিছু নিয়ম মানতে হয়—কুশ যেন ভাঙা না হয়, অস্ত্র বা লোহার সরঞ্জাম দিয়ে কুশ কাটতে নেই এবং পূর্ব বা উত্তর দিকে মুখ করে ডান হাতে কুশ তুলতে হয়।

কুশ হল এক প্রকার লম্বা ও সরু ঘাস, যা বৈদিক সংস্কৃতিতে পবিত্র বলে গণ্য। এটি ধর্মীয় ও বৈদিক আচার, দেব ও পূর্বপুরুষদের উদ্দেশ্যে শ্রাদ্ধ ও পিতৃপক্ষের মতো রীতিতে ব্যবহৃত হয়। অথর্ববেদে, কুশকে ক্রোধ শান্তকারী ও অশুভ প্রতিরোধকারী বলে বর্ণনা করা হয়েছে। মিথিলা অঞ্চলে কুশ উত্তোলনের ঐতিহ্যকে কুশোৎপাটন বলা হয়, যা শতাব্দী ধরে পালিত হয়ে আসছে। পণ্ডিতদের মতে, পবিত্র ঘাস কুশ উপড়ে ফেলার আগে, একটি বৈদিক মন্ত্র জপ করা হয় যেমন

এই মন্ত্রের অর্থ পৃথিবীর প্রতি এক বিশেষ অনুরোধের সাথে সম্পর্কিত। মন্ত্রে পৃথিবীকে "মেদিনী" বলে অভিহিত করা হয়েছে এবং তার কাছে পবিত্র কুশ ঘাস দানের জন্য প্রার্থনা করা হয়েছে। মন্ত্র অনুযায়ী, কুশের শীর্ষে রুদ্র, মাঝে বিষ্ণু এবং মূল অংশে ব্রহ্মা অবস্থান করেন। আর কুশ উপড়ে ফেলার সময় যে মন্ত্রটি উচ্চারিত হত তা হল

একইভাবে কুশ উপড়ে ফেলার সময় জপ করা আরেকটি মন্ত্র হল

ভাদ্র পূর্ণিমার পর, এই পবিত্র কুশ বৈদিক ঋষি অগস্ত্যের উদ্দেশ্যে নিবেদিত হোম ও অর্চনায় ব্যবহার করা হয়, যা হিন্দুধর্মে পিতৃপক্ষের সূচনা নির্দেশ করে।

## তথ্যসূত্র

বিষয়শ্রেণী:অমাবস্যা
বিষয়শ্রেণী:হিন্দু উৎসব
বিষয়শ্রেণী:হিন্দু প্রথা
আশিস গর্গ

**আশিস গর্গ** একজন ভারতীয় শিক্ষা ভবিষ্যৎবিদ এবং রিকো ইণ্ডিয়ার অ-নির্বাহী পরিচালক।

## শিক্ষামূলক কার্যক্রম
একজন শিক্ষা ভবিষ্যৎবিদ হিসেবে তিনি উদীয়মান বৈশ্বিক প্রবণতাগুলি অধ্যয়ন করেন এবং কে-১২ শিক্ষার প্রেক্ষাপটে তাদের সমস্যা ও সুযোগগুলি অনুসন্ধান করেন। তিনি 'ইনোভেশন রেডি ওভার কেরিয়ার রেডি' (কেরিয়ার প্রস্তুতের চেয়ে উদ্ভাবনের জন্য প্রস্তুত) আদর্শের একজন জোরালো সমর্থক। তিনি তাঁর 'ডিসকভার টুমরো প্রোগ্রেসিভ প্রিন্সিপালস ওয়ার্কশপ'-এর জন্য বেশি পরিচিত। তিনি বিশ্বাস করেন যে ভবিষ্যতে স্বপ্ন দেখার এবং সমৃদ্ধ ও পরিপূর্ণ জীবনযাপন করার ক্ষেত্রে মানুষের ক্ষমতা নির্ভর করে আমরা আজ কি সিদ্ধান্ত নিই তার ওপর। তিনি বলেন 'ভবিষ্যত এমন কিছু নয় যা আমাদের সাথে ঘটে, বরঞ্চ এটি এমন কিছু যা আমরা তৈরি করি।' এই প্রেক্ষাপটে 'সম্ভবপর' বা 'সম্ভাব্য' ভবিষ্যতের তুলনায় 'পছন্দের' ভবিষ্যতের জন্য তাঁর অনুসন্ধান তাঁর কাজকে শিক্ষায় ভবিষ্যতের প্রতি প্রতিশ্রুতির দিকে চালিত করে।

জাতিসংঘের আইসিটি টাস্ক ফোর্সের প্রাক্তন সদস্য হিসেবে শিক্ষাগত প্রযুক্তি এবং যুব উন্নয়নের সাথে তাঁর অভিজ্ঞতার ফলে তিনি শিক্ষার ভবিষ্যত নির্ধারণের জন্য একটি দৃষ্টিভঙ্গি পেয়েছেন। তিনি ভারত, মধ্যপ্রাচ্য এবং আফ্রিকা জুড়ে দেশগুলির সরকার, শিক্ষা বোর্ড এবং প্রগতিশীল স্কুল নেতাদের উপদেশ দেন এবং তাঁদের সাথে পরামর্শ করেন। তিনি জাতীয় ও আন্তর্জাতিক ফোরামে আমন্ত্রিত একজন বক্তা। ফোরামের মধ্যে রয়েছে ওয়ার্ল্ড সামিট অন দ্য ইনফরমেশন সোসাইটি (ডব্লিউএসআইএস), ওয়ার্ল্ড ইকোনমিক ফোরাম (ডব্লিউইএফ), বিশ্বব্যাংক এবং এশিয়া, আফ্রিকা ও ইউরোপে জাতিসংঘের সভা। তিনি বেশ কয়েকটি আইসিটি এবং শিক্ষা পুরস্কারের পর্যালোচক হিসেবেও কাজ করেন।

## পরিচালক পদ
আশিস গর্গ *ইকোনমিক টাইমস এডুকেশন ইনিশিয়েটিভ* - 'শিক্ষার ভবিষ্যৎ (২০১৪-২০১৬)'-এর উপদেষ্টা বোর্ডের চেয়ারম্যান। তিনি রিকো ইণ্ডিয়া লিমিটেড, ইউনেস্কোর ওপেন নলেজ কমিউনিটি এবং নর্থ ইস্ট ডেভেলপমেন্ট ফাউণ্ডেশনের বোর্ডে আছেন। তিনি ভারত সরকারের মানবসম্পদ উন্নয়ন মন্ত্রকের কৌশলগত উপদেষ্টা হিসেবে শিক্ষায় ভারতের জাতীয় আইসিটি নীতি তৈরিতে নেতৃত্ব দিয়েছিলেন। তিনি রাজস্থান শিক্ষা উদ্যোগের উন্নয়নেও নেতৃত্ব দিয়েছিলেন, এটি রাজস্থান সরকার, বিশ্ব অর্থনৈতিক ফোরাম এবং ভারতীয় শিল্প কনফেডারেশনের সাথে অংশীদারিত্বে একটি বহু-অংশীদার শিক্ষা প্রকল্প। শিক্ষাক্ষেত্রে বহু-অংশীদার অংশীদারিত্বের একজন বিশেষজ্ঞ হিসেবে তিনি বেশ কয়েকটি প্রকাশনার লেখক।

## শিক্ষাগত যোগ্যতা
আশিষ ইংরেজি সাহিত্যে সম্মান এবং জাতীয় বৃত্তি পুরস্কার সহ স্বর্ণপদক বিজয়ী। তিনি শিক্ষা এবং মানবসম্পদ ব্যবস্থাপনায়ও ডিগ্রি অর্জন করেছেন।

## তথ্যসূত্র

## বহিঃসংযোগ

* আশিস গর্গের ওয়েবসাইট

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:ভারতীয় শিক্ষাবিদ
জি ওয়ায়া লা লাছি মাদুনি

থাম্ব|200x200পিক্সেল| ১৯৩০-এর দশকে তিব্বতের টুনা সমভূমি অতিক্রমকারী একটি কাফেলা।
**জি ওয়ায়া লা লাছি মাদুনি**  (দেবনাগরী: जि वय ला लछि मदुनि, অর্থ: আমি এসেছি এক মাসও হয়নি) হল একজন তিব্বতি ব্যবসায়ী এবং তার নববিবাহিত কনের গল্পের উপর ভিত্তি করে রচিত একটি ঐতিহ্যবাহী নেপালি গান। নেপাল ভাষায় রচিত এই গীতিনাট্যটি ১৮ শতকের শেষের দিকে রচিত হয়।

এই গানটিকে ১৯৩৬ সালে লক্ষ্মী প্রসাদ দেবকোটা রচিত নেপালি ভাষার একটি ছোট মহাকাব্য **মুনা মদন**-এর  উৎস হিসেবে উল্লেখ করা হয়েছে। 

## সারসংক্ষেপ
*জি ওয়ায়া লা লাছি মাদুনি* গানটিকে সংলাপের মধ্য দিয়ে গীতিনাট্যের আকারে রচনা করে হয়েছে। এই গীতিনাট্যে তিনটি চরিত্র আছে, স্বামী, স্ত্রী এবং শাশুড়ি। এই গীতিনাট্যের গল্পে স্বামী কাজের জন্য কাঠমান্ডু থেকে তিব্বতের উদ্দেশ্যে রওনা হতে চলেছে।

গানটির মাধ্যমে সেই ব্যাক্তির স্ত্রী তার শাশুড়ির কাছে তাকে আটকানোর জন্য অনুরোধ করে। স্ত্রী বলে যে সে তাদের বাড়িতে বধূ হয়ে এসেছে এক মাসও হয়নি কিন্তু এর মধ্যেই তাকে স্বামীর সঙ্গে বিচ্ছেদ সহ্য করতে হচ্ছে। গানের মাধ্যমে তার স্বামী তাকে সান্ত্বনা দেয় যে সে এক বা দুই বছরের মধ্যে ফিরে আসবে।

সেই ব্যাক্তি একটি শুভ অনুষ্ঠান সম্পাদনের পর যাত্রা শুরু করে। রীতি অনুযায়ী তার ডান হাত দিয়ে ধর্মীয় উপহার গ্রহণ করে এবং বাম হাত দিয়ে তার স্ত্রীর চোখের জল মুছে দেয়।

কয়েক মাস কেটে যাওয়ার পর তার স্বামীর কাছ থেকে কোনও খবর না পাওয়ায় তার স্ত্রী অশুভ লক্ষণ দেখতে পায়। একদিন, এক প্রতারক বন্ধু খবর নিয়ে আসে যে তার স্বামী তিব্বতে মারা গেছে। মন খারাপ করে, সে সহমরনের ইচ্ছা প্রকাশ করে এবং তার শাশুড়ির বিরোধিতা সত্ত্বেও সতীদাহ পালন করে।

তিন বছর পর, ছেলেটি তিব্বত থেকে বাড়ি ফিরে আসে। তার মা জানালা দিয়ে তাকে বলে যে সে ঘরের ভেতরে আসতে পারবে না কারণ তারা ইতিমধ্যেই তার মৃত্যুর অনুষ্ঠান সম্পন্ন করেছে। তার মা তাকে সংবাদ দেয় যে তার স্ত্রী তার মৃত্যুর খবর শুনে সতীদাহপ্রথা পালন করেছে। ছেলেটি হতবাক হয়ে ঘর ছেড়ে চলে যায় এবং একজন তপস্বী হয়ে যায়।

## পটভূমি
নেপাল ভাষায় **জি ওয়ায়া লাছি মাদুনি** গানের শিরোনামের অর্থ "আমি এসেছি এক মাসও হয়নি"। এটি নেওয়ার সমাজে একটি জনপ্রিয় মরশুমি গান এবং ধান রোপণের মরশুমে এই গান গাওয়া হয়।

গানটির বিষয়বস্তু কাঠমান্ডুর বণিক ও কারিগরদের জীবন ও সময়ের উপর ভিত্তি করে তৈরি, যারা অতীতে দীর্ঘ সময় ধরে ব্যবসার জন্য তিব্বতে গিয়ে বাস করতেন। তারা লাসা এবং অন্যান্য শহরে তাদের ব্যবসা পরিচালনা করতেন। এছাড়াও নেপাল, ভারত এবং তিব্বতের মধ্যে তাদের বাণিজ্য পরিচালিত হত। শতাব্দীর পর শতাব্দী ধরে এই ঐতিহ্যবাহী গান স্থানীয় জনগনের মধ্যে প্রচলিত।

হিমালয় পর্বতমালা পেরিয়ে ভ্রমণের সময় অথবা তিব্বতের মালভূমির কঠোর জলবায়ুর কারণে প্রায়শই যাত্রীরা মৃত্যুবরণ করতেন। সেই কারনে যাত্রীদের স্ত্রী এবং পরিবারগুলি অত্যন্ত উদ্বিগ্ন হয়ে পড়তেন। তাদের কষ্টের বর্ণনা দিয়ে গেই গানগুলি প্রায়শই গাওয়া হত।

## তথ্যসূত্র

বিষয়শ্রেণী:নেওয়ার
লোলার্ক ষষ্ঠী

**লোলার্ক ষষ্ঠী** হল ভারতের বারাণসীর তুলসীঘাটের কাছে পালিত একটি উৎসব। যা বর্ষাকালে ভাদ্রপদ মাসের শুক্লপক্ষের ষষ্ঠী তিথিতে (সাধারণত সেপ্টেম্বর মাসে) অনুষ্ঠিত হয়।

## পালন
সুর্যদেবকে উৎসর্গীকৃত লোলার্ক উৎসব উপলক্ষে বারাণসীতে হাজার হাজার নারী ভক্ত প্রাচীন সোপানকূপ "লোলার্ক কুণ্ডে" (একটি পবিত্র জলাশয়) পবিত্র স্নান গ্রহণ করে। বারাণসী ও পার্শ্ববর্তী গ্রামের দম্পতিরা লোলার্ক আদিত্য দেবতার কাছে পুজো ও ধর্মীয় অনুষ্ঠান সম্পন্ন করে সন্তানপ্রাপ্তির আশীর্বাদ কামনা করেন। ভক্তরা পবিত্র স্নান শেষে নিজেদের পরিধেয় বস্ত্র ও একটি ফল বা সবজি (যা পরবর্তী সময়ে বর্জনের সংকল্প নেওয়া হয়) কুণ্ডে উৎসর্গ করেন। অনেকেই বিশেষত পুত্রসন্তান বা উত্তরাধিকারীর আশায় এই স্নান করে থাকেন। সূর্যোদয়ের সময় হাজার হাজার ভক্ত যখন লোলার্ক কুণ্ডে স্নান করতে আসেন, তখন কুণ্ডের আশেপাশে একটি অস্থায়ী বাহারি বাজার গড়ে ওঠে। পরিবারগুলো খোলা আগুনে পুরি রান্না করে, যা উৎসবের এক বিশেষ অংশ। কুণ্ডটিতে তিন দিক থেকে সিঁড়ি নেমে গেছে, আর চতুর্থ দিকটি সূর্যোদয়ের দিকে নির্দেশিত একটি দীর্ঘ, খিলানাকৃতির কূপের মতো। কিছু ভক্ত স্বর্ণালংকার কুণ্ডে উৎসর্গ করেন, যা পরে মহন্ত ও ব্রাহ্মণদের মধ্যে বিতরণ করা হয় এবং উৎসবের ব্যয়ভার ও কুণ্ড পরিষ্কারের জন্য ব্যবহৃত হয়।
## আরো দেখুন
* বারাণসী
## তথ্যসূত্র

বিষয়শ্রেণী:বারাণসীর সংস্কৃতি
কেরা তামারা

**কেরা তামারা** (    ;  - ) যিনি **তামারা হাতুন** নামেও পরিচিত, তিনি ছিলেন একজন বুলগেরিয়ান রাজকন্যা। কেরা বুলগেরিয়ান সম্রাট ইভান আলেকজান্ডার এবং তার দ্বিতীয় স্ত্রী সারা-থিওডোরার কন্যা। কেরা তামারা অটোমান সুলতান প্রথম মুরাদের বৈধ স্ত্রী।

## জীবন
কেরা তামারা ইভান শিশমান এবং ইভান স্রাতসিমিরের বোন ছিলেন। তিনি সম্ভবত ১৩৪০ সালের দিকে জন্মগ্রহণ করেছিলেন।  জন্মসূত্রে তিনি শ্রাতসিমির রাজবংশের অংশ ছিলেন।

কেরা তামারার প্রথম স্বামী ছিলেন দেশপতি কনস্টান্টিন। একটি তত্ত্ব অনুসারে, কেরা তামারার প্রথম স্বামী ছিলেন ভেলবাজদের দেশপতি কনস্টান্টিন দ্রাগাশ, যার কন্যা হেলেনা দ্রাগাশ বাইজেন্টাইন সম্রাট ম্যানুয়েল দ্বিতীয়কে বিয়ে করেছিলেন এবং শেষ বাইজেন্টাইন সম্রাট কনস্টান্টিন একাদশের মা হয়েছিলেন। তবে, ঐতিহাসিকরা এই তত্ত্বটি খারিজ করেছেন, কারণ ১৩৭১ সালের মধ্যেই কেরা তামারা বিধবা হয়েছিলেন, আর কনস্টান্টিন দ্রাগাশ ১৩৯৫ সালে মারা যান। তাই, ইভান আলেকজান্ডারের টেট্রায়েভানগেলিয়ায় যে দেশপতি কনস্টান্টিনকে বুলগেরিয়ার রাজকুমারীর পাশে চিত্রিত করা হয়েছে, তিনি অন্য কেউ ছিলেন।
বাম|থাম্ব| জার শিশমান তার বোনকে সুলতান প্রথম মুরাদের হাতে তুলে দেন
১৩৭১ সালের প্রথম দিকে যখন ইভান আলেকজান্ডার মারা যান এবং ইভান শিশমান সিংহাসনের উত্তরাধিকারী হন, তখন বুলগেরিয়ার নতুন সম্রাটের সাথে তার সম্পর্ক ঠিক করার জন্য অটোমান সুলতান প্রথম মুরাদের রাষ্ট্রদূতরা রাজধানী তারনোভোতে আসেন। সুলতান স্পষ্টতই কেরা তামারার সৌন্দর্যে মুগ্ধ হন। তিনি জানতেন যে কেরা বিধবা। তিনি দুই অঞ্চলের মধ্যে শান্তির সিলমোহর হিসেবে সুলতান কেরাকে স্ত্রী হিসাবে দাবি করেছিলেন।  ইভান শিশমান কৌশলে এই দাবি প্রত্যাহার করতে সক্ষম হন এবং সাত বছর ধরে তার সিদ্ধান্ত স্থগিত রাখেন। এই ঘটনা সম্পর্কে ১৫শ শতাব্দীর একটি বেনামী বুলগেরীয় পাণ্ডুলিপিতে উল্লেখ করা হয়েছে।

যাইহোক, ১৩৭৮ সালে যখন তুর্কিদের প্রতিহত করার প্রচেষ্টা ব্যর্থ হয়, তখন ইভান শিশমান অনিচ্ছা সত্ত্বেও কেরা তামারাকে অটোমান রাজধানী বুরসায় সুলতানের হারেমে পাঠান।  কেরা তামারা বুরসায় তার খ্রিস্টীয় ধর্মরিতী পালন করতে সক্ষম হয়েছিলেন। *বোরিল সিনাডনিক*-এ তার ভাগ্যকে আত্মত্যাগ হিসেবে প্রশংসিত করা হয়েছিল।

কেরা তামারার কবর বুরসায় অবস্থিত। তার স্বামী প্রথম মুরাদের কবরের পাশে অটোমান রাজবংশের পারিবারিক সমাধিতে তার কবরের অবস্থান। দর্শনার্থীরা এটিকে *বুলগেরিয়ান সম্রাজ্ঞী মারিয়ার*  সমাধি স্থান হিসেবে চেনেন। কেরা তামারার দলিল অনুসারে, তার সমাধিটি অনাবৃত রাখা ছিল এবং তার সমাধিতে যব বপন করা হয়েছিল।

## তথ্যসূত্র

বিষয়শ্রেণী:১৪শ শতাব্দীর উসমানীয় সাম্রাজ্যের নারী
বিষয়শ্রেণী:১৪শ শতাব্দীর উসমানীয় সাম্রাজ্যের ব্যক্তি
বিষয়শ্রেণী:১৪শ শতাব্দীর উসমানীয় সুলতানের সহধর্মিণী
বিষয়শ্রেণী:১৪শ শতাব্দীতে মৃত্যু
বিষয়শ্রেণী:১৪শ শতাব্দীতে জন্ম
মধুশ্রাবণী

**মধুশ্রাবণী** (মৈথিলি: मधुश्रावणी) হল একটি হিন্দু উৎসব, যা মিথিলা অঞ্চলে নববিবাহিত মৈথিল ব্রাহ্মণ নারীরা পালন করেন। এই উৎসব স্বামীদের দীর্ঘায়ু ও সুখী দাম্পত্য জীবনের কামনায় করার জন্য বিশেষভাবে প্রসিদ্ধ। বিশ্বাস করা হয় যে দেবী পার্বতী প্রথম এই ব্রত পালন করেন এবং এর ফলে প্রতিটি জন্মে শিবকে স্বামী হিসেবে লাভ করেন। পুরাণ অনুসারে, এই উৎসবটি তপস্যার একপ্রকার প্রতিরূপ। ১৫ দিনব্যাপী উৎসবটি শ্রাবণ মাসের কৃষ্ণপক্ষের পঞ্চমী থেকে শুরু হয়ে শুক্লপক্ষের তৃতীয়া পর্যন্ত উদযাপিত হয়।

## উদযাপন

মধুশ্রাবণী উৎসবের আগের দিনই শ্বশুরবাড়ি থেকে পূজার সমস্ত সামগ্রী প্রদান করা হয়। নববধূরা শ্বশুরবাড়ি থেকে পাওয়া পোশাক ও গহনা পরিধান করেন। পূজার সময় তারা বিষহরি মাতা, নাগ-নাগিন, কেঁচো, হাতি ও মা গৌরীর পূজা করেন। তাঁরা বিভিন্ন ফল, ফুল ও মিষ্টি নিবেদন করেন এবং শিব-বিবাহের কাহিনি শোনেন। বিবাহ-কথাটি মৈনা পঞ্চমী, মঙ্গলা গৌরী, পৃথিবী জন্ম, মহাদেব কথা, গৌরী তপস্যা, শিব বিবাহ, গঙ্গা কথা, বেহুলা কথা ও বাল বসন্ত কথা—এই ১৪টি অধ্যায়ে বিভক্ত। উৎসবে গ্রামীণ নারীরা মৈথিলি লোকগান পরিবেশন করেন, ফলে আশপাশের পরিবেশ সুরের মাধুর্যে মুখরিত হয়ে ওঠে। পরিবারের সদস্যরা গৃহে প্রস্তুত সুস্বাদু মিষ্টি খাবার পরিবেশন করেন। সপ্তম, অষ্টম ও নবম দিনে প্রসাদ হিসেবে খির বিতরণ করা হয়। প্রতিদিন সন্ধ্যায় নারীরা শিবের উদ্দেশ্যে আরতি, সুহাগ গান ও কোহবর (বিবাহ অনুষ্ঠানের সময় তৈরি করা সবচেয়ে শুভ ধর্মীয় চিত্রকর্ম) পরিবেশন করেন। দিনে একবার অরবা (সিদ্ধ না করা) খাবার গ্রহণ করেন এবং সকাল-বিকেল নাগ দেবতার উদ্দেশ্যে দুধ ও লাবা (ভাজা ধান) নিবেদন করেন। উৎসবের শেষ দিনে নববধূদের কঠিন পরীক্ষা দিতে হয়, যেখানে তাঁদের হাত ও পায়ে পানপাতা রেখে তার উপর তেমি (তুলো) পোড়ানো হয়, যা একপ্রকার শুদ্ধিকরণের প্রতীক।
## চিত্রসংগ্রহ

File:Madhushravani Festival of Mithila.jpg|মিথিলার মধুশ্রাবনী উৎসব
File:Madhushravani pooja.jpg|মধুশ্রাবণীর প্রস্তুতি
File:Mithila-Madhushrabani.jpg|মধুশ্রাবণী উদযাপিত

## তথ্যসূত্র

বিষয়শ্রেণী:হিন্দু উৎসব
বিষয়শ্রেণী:মিথিলার সংস্কৃতি
বিষয়শ্রেণী:সাংস্কৃতিক ঐতিহ্য